स्वेटर बुनते समय वे दूसरी महिलाओं के साथ जो हंसी ठिठोली करती हैं उससे उनके अंदर डोपामाइन और सिरोटोनिन हॉर्मोन का संचार होता है, जिन्हें हैप्पीनेस हॉर्मोन कहते हैं।'' वह कहते हैं कि इसके अलावा किसी काम में लगे रहने के कारण उनका ध्यान बंटा रहता है, जिससे उनमें तनाव, अवसाद, घबराहट जैसी चीज़ें कम होती हैं। इसके अलावा जब उनके बुने स्वेटर की कोई तारीफ करता है तो भी उनके अंदर एक सकारात्मक भावना आती है, जो उनका आत्मविश्वास मज़बूत करती है। धूप में बैठकर स्वेटर बिनने से महिलाओं के लिए सबसे ज़रूरी विटामिन यानि विटामिन डी भी उन्हें अच्छी मात्रा में मिल जाता है।